ทีตุ่มคล้ายสิวที่อวัยวะเพศชายเป็นมาสองเดือนกว่าแล้วครับ ไม่เจ็บ ไม่คัน มีตุ่มเดียว ขนาดเท่าเดิมไม่เปลี่ย นแปลงแบบในรูปเลยครับ 
สวัสดีค่ะ งาน,ตุ่มคล้ายสิวที่อวัยวะเพศชายตามรูป อาจเป็น- ซีสต์ไขมันใต้ผิวหนังขนาดเล็ก (epidermal inclusion cyst) จะคลำได้เป็นก้อนหรือตุ่มนิ่มๆ ไม่เจ็บไม่ปวด- fordyce spot ซึ่งคือต่อมไขมัน ไม่ได้จัดเป็นโรคอะไร ลักษณะคือ เป็นเม็ดหรือตุ่มนูนสีขาว หรือเหลืองอ่อน พบได้ทั้งที่ผิวหนังของถุงอัณฑะหรือองคชาต ในอวัยวะเพศหญิงก็พบได้ รวมถึงที่กระพุ้งแก้มและริมฝีปาก อาจพบเม็ดเดียวหรือหลายเม็ด ไม่คันและไม่เจ็บ ไม่จำเป็นต้องรักษา- หูดข้าวสุก ติดต่อจากการมีเพศสัมพันธ์ ลักษณะคือเป็นตุ่มนูน มีสีเนื้อหรือสีขาว ผิวเรียบเป็นมันคล้ายไข่มุก ตรงกลางมักมีรอยบุ๋ม เมื่อกดหรือบีบให้แตก จะมีเนื้อเละ ๆ สีขาวคล้ายข้าวสุกไหลออกมา มักไม่มีอาการเจ็บหรือคัน แต่โดยปกติมักมีหลายตุ่มให้เห็น- เป็นก้อนเนื้องอกของผิวหนังชนิดต่างๆหากตุ่มไม่หายไป แนะนำควรไปพบแพทย์เพื่อตรวจวินิจฉัยค่ะ ในเบื้องต้น ก็ไม่ควรไปบีบ แกะ เกาตุ่ม และไม่ควรใช้ยาอะไรไปทาค่ะ